ভোটের আগে বড় খবর শিক্ষকদের জন‍্য, DA ঘোষণা কত শতাংশ?

কলকাতা: ভোটের আগে শিক্ষকদের জন্য বড় খবর। অবশেষে ১০ শতাংশ মহার্ঘ ভাতা (10 Percent Hike DA) পেতে চলেছেন রাজ্যের শিক্ষক ও শিক্ষাকর্মীরা। রাজ্যে সরকার পোষিত, সরকারি সাহায্যপ্রাপ্ত স্কুলগুলির শিক্ষক শিক্ষাকর্মীদের (Teaching Employees Schools) মহার্ঘ ভাতা বাড়ল ১০ শতাংশ। ভোটের আগে এ রাজ্যের স্কুলের ক্ষেত্রে এই মহার্ঘ ভাতা ঘোষণা করল রাজ্য সরকার। বিজ্ঞপ্তি জারি করল স্কুল শিক্ষা দফতর (School Education Department)।

২০২৪ সালে ১০ শতাংশ ও ২০২৫ সালে ১০ শতাংশ মিলিয়ে মোট ২০ শতাংশ মহার্ঘ ভাতা ঘোষণা করেছিল রাজ্য সরকার। কিন্তু সেই মহার্ঘভাতা কবে পাবে তা জানানো হয়নি। বিজ্ঞপ্তি দিয়ে স্কুল শিক্ষা দফতর তা ঘোষণা করল। শিক্ষা দফতর সূত্রের খবর, অর্থ দফতরের অনুমোদনের জন্য এই বিষয়টি আটকে রয়েছে। অনুমোদন পেতেই নির্দেশ দেওয়া হয়েছে। বকেয়া-সহ টাকা পাবেন শিক্ষক শিক্ষাকর্মীরা ২০২৪ সালের এপ্রিল মাস থেকে। রাজ্যে ডিএ গেটিং স্কুলের সংখ্যা ৪০ থেকে ৪৫টি। এই সমস্ত স্কুলগুলি খালি সরকারের কাছ থেকে মহার্ঘ ভাতা পান আর মূল বেতন দেয় স্কুলের পরিচালন সমিতি। রাজ্যের যে সমস্ত শিক্ষক শিক্ষিকারা রোপা ২০০৯ অন্তর্ভুক্ত রয়েছেন তারাই এই মহার্ঘ ভাতা পাবেন বলে বিজ্ঞপ্তিতে উল্লেখ করা হয়েছে।

আরও পড়ুন: কলেজ সার্ভিস কমিশনের চেয়ারম্যান বদল

শিক্ষা দফতর সূত্রে খবর, অর্থ দফতরের অনুমোদনের জন্য এই কাজ থমকে ছিল। অনুমোদন পেতেই নির্দেশ দেওয়া হয়েছে। রোপা-২০০৯ অনুযায়ী বেতনভুক্ত শিক্ষক ও শিক্ষাকর্মীরা ২০২৪-এর এপ্রিল থেকে বকেয়া-সহ ওই ভাতা পাবেন। মহার্ঘ ভাতা ১০ শতাংশ হারে বৃদ্ধির পর তা বেড়ে হয়েছে ১৬১ শতাংশ। যদিও যে হারে মহার্ঘ ভাতা বৃদ্ধি হওয়ার কথা, তা কার্যকর করেনি স্কুল শিক্ষা দফতর।

দেখুন ভিডিও